Diari Oficial de la Generalitat Valenciana


Sumari del DOGV 8329, del 02-07-2018 (2018/6400)

Extracte de la Resolució de 24 de maig de 2018, del vicerector d'Internacionalització i Cooperació de la Universitat de València, per la qual es convoquen les borses de viatge del Màster de Cooperació al Desenvolupament per al curs 2018-2019.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8329

Data del DOGV
:   02-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6400


Data del document
:   24-05-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 24 de maig de 2018, del vicerector d'Internacionalització i Cooperació de la Universitat de València, per la qual es convoquen les borses de viatge del Màster de Cooperació al Desenvolupament per al curs 2018-2019. [2018/6400]  
 BDNS (identif.): 405862.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Estudiants del Màster Universitari en Cooperació al Desenvolupament de la Universitat de València.  
  
Segon. Objecte  
Facilitar la mobilitat de l'alumnat del Màster Universitari en Cooperació al Desenvolupament per a la realització de pràctiques de les assignatures Pràctiques Externes I i Pràctiques Externes II. D'acord amb la naturalesa pròpia d'aquests estudis, les pràctiques consistiran en una estada formativa en algun dels països en vies de desenvolupament que es relacionen a les bases de la convocatòria.  
  
Tercer. Bases reguladores  
Convocar les borses de viatge del Màster Universitari de Cooperació al Desenvolupament per al curs acadèmic 2018-2019 i aprovar les bases que regulen aquesta convocatòria, incloses com a Annex I d'aquesta resolució, publicada en:  
https://www.uv.es/uvweb/universidad/es/relaciones-internacionales/cooperacion/programas-propios-becas/estudiar-uv/otras-becas-1285875929572.htm  
  
Quart. Quantia  
L'import màxim de les borses a concedir ascendeix a 15.000 euros. Les borses de viatge consten d'una dotació econòmica d'única que es determina en funció del país de destinació, sent de 1.000 euros per al Marroc i de 1.500 euros per a la resta de països.  
  
Cinqué. Termini de presentació de sol·licituds  
El termini de presentació de les sol·licituds serà de 15 dies des de l'endemà de la data de publicació de la convocatòria en el DOGV, tauler oficial d'anuncis de la Universitat de València i en la pàgina web de cooperació de la Universitat de València: http://www.uv.es/coop  
  
  
València, 24 de maig de 2018.- El vicerector d'Internacionalització i Cooperació (p. d. de la rectora; DOGV 17.04.2018): Carles Padilla Carmona.